人供其使令一切饮食所需听其索取，不意此际，阿其那遂伏冥诛、塞思黑从西宁移至保定交与直隷縂督李绂看守亦伏冥诛。夫以康熙帝至圣至慈之君父而切齿痛心于阿其那、塞思黑等，则伊等不忠不孝之罪尚安有得逃于天谴者乎？朕在藩邸光明正大公直无私，诸兄弟之才识实不及朕，其待朕悉恭敬尽礼并无一语之争竞，亦无一事之猜嫌，满洲臣工及诸王门下之人莫不知者。今登大位，实无纤毫芥蔕于胸中而为报怨洩愤之举，但朕纉承列祖康熙帝基业负荷甚重，其有闗于宗庙社稷之大计而为人心世道之深忧者，朕若稍避一已之嫌疑、存小不忍之见，则是朕之获罪于列祖康熙帝者